212 Emil Ghr. Hansen. 



ordinære Udgifter. Jeg begyndte Analyserne ved Gøschenen 

 og fortsatte dem opad mod St. Gotthardts Passet, derefter paa 

 Sydskraaningen nedad mod Airolo, senere ved Lago maggiore, 

 paa nogle Punkter i den lombardiske Slette, fremdeles ved 

 Gardone paa Gardasøens sydvestlige Bred og endelig op gen- 

 nem Brennerpasset, navnlig paa et af de her værende Bjærge, 

 Postalpe, indtil en Højde af c. 1800 Meter. Resultatet var 

 fuldstændigt i Overensstemmelse med Theorien. Arter af 

 Ellipsoideus- og Pastorianus-Gruppen optraadte i rigelig Mængde 

 i Vinhaverne og i Haverne med andre søde, saftige Frugter, 

 ligesom ogsaa i disses Nærhed, opad Bjærgene fandt en Af- 

 tagen Sted, og tilsidst forsvandt de fuldstændigt. 



Mine Analyser fra Nord-Italien viste, at saavel Sacch. 

 apiculatus som de egentlige Saccharomyceter overvintre i 

 Jorden i et Klima, der er betydeligt varmere end det, vi have 

 omkring København. Jeg fremhæver dette, da der i den 

 nyeste Tid fra en enkelt Side er bleven fremsat den Paastand, 

 at det ikke skulde være Tilfældet. 



Grundlinierne i Kredsløbet ere bestemte af de normale Op- 

 fostrings- og Overvintringssteder og af Transportmidlerne mellem 

 disse. Foruden det normale Opfostringssted, Frugterne, findes 

 der selvfølgelig andre Opfostringssteder i Naturen; vi kunne 

 kalde dem de sekundære; de vigtigste ere Vædskerne i Jorden, 

 navnlig Vandudtræk af Plantedele og af Gødning. Der er her 

 alle Grader i Næringsværdien, lige fra den Vædske, der er rig 

 paa Sukker og anden Næringssaft fra de nedfaldne Frugter, 

 og til rent Vand. Ved de sammenlignende Forsøg har det 

 vist sig, at Gærcellernes Formering foregaar med stor Kraft i 

 Frugtsafter og kun svagt eller slet ikke i de andre Vædsker, 

 som findes i Jorden. Frugtsafter ere ogsaa gunstig Nærings- 

 bund for alle Arterne, Jordens andre Vædsker derimod ikke. 

 Arterne ere i den Henseende forskellige, i det nogle stille 

 større Fordringer end andre til Næringsbunden og ikke finde 

 disse fyldestgjorte overalt i Jorden. Iblandt de sekundære 



S 



